AIT ปี 64 กำไรโต 34% แตะ 527 ลบ. หลังรายได้ค่าเช่าเพิ่ม เคาะปันผล 0.30 บ. XD 21 เม.ย.นี้
AIT ปี 64 กำไรโต 34% แตะ 527 ลบ. เพิ่มขึ้นจากปีก่อนที่ 394 ลบ. รับรายได้เพิ่มหนุน พร้อมแจกปันผล 0.30 บ./หุ้น XD 21 เม.ย. กำหนดจ่าย 9 พ.ค.นี้
21 ก.พ. 2565

บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) หรือ AIT รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยบริษัทฯ มีกำไรปี 2564 อยู่ที่ 527.13 ล้านบาท เพิ่มขึ้นจากปีก่อนที่อยู่ 394.27 ล้านบาท หรือเพิ่มขึ้น 33.70%
นอกจากนี้หากพิจารณาถึงประเภทของรายได้แล้ว พบว่า รายได้ค่าเช่าจากอุปกรณ์สำหรับให้เช่าของปี 2564 เพิ่มขึ้นร้อยละ 36.70 จากปี 2563 เนื่องจากบริษัทฯ ได้งานโครงการให้เช่าอุปกรณ์เข้ามาใหม่ในระหว่างปี ส่วนรายได้อื่นเพิ่มขึ้นร้อยละ 27.50 เนื่องจากในปี 2564 บริษัทฯ ได้รับเงินส่งเสริมการขายตามเป้าของยอดซื้อจากซัพพลายเออร์ (supplier) รายใหญ่มากขึ้นจากปี 2563
นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ม.ค. 2564 ถึงวันที่ 31 ธ.ค. 2564 เป็นเงินสดในอัตราหุ้นละ 0.30 บาท โดยกำหนดขึ้นเครื่องหมาย XD วันที่ 21 เม.ย.2565 และกำหนดจ่ายเงินปันผลในวันที่ 9 พ.ค. 2565